TSF พาไปดอย (อีกแล้ว)
ประเด็นของหุ้น TSF ไม่ค่อยมีอะไรที่ทำให้อาจารย์สนใจหุ้นตัวนี้สักไหร่ เพราะข้อมูลส่วนใหญ่อยู่เฉพาะในกลุ่มนักลงทุนบางกลุ่ม นักลงทุนที่อยู่วงรอบนอกๆ ไม่ค่อยได้รับรู้ความเคลื่อนไหวของบริษัทมากนัก จึงไม่มีความจำเป็นต้องสนใจในหุ้นที่มองไม่เห็นคุณค่าของนักลงทุนรายย่อย
19 พ.ย. 2559

สภาแมงเม่า : ดร.สมชาย
 
คุณประกิต จากสุขุมวิท 62 กรุงเทพฯ พูดถึงสถานการณ์ของหุ้น TSF หรือ บริษัท ทรีซิกตี้ไฟว์ จำกัด (มหาชน) ซึ่งเคยสร้างความผิดหวังให้กับนักลงทุนไว้ค่อนข้างเยอะว่า ก่อนหน้านี้เคยคุยโม้ไว้ค่อนข้างเยอะ พอเอาเข้าจริง ผลงานกลับเป็นคนละเรื่อง ล่าสุดได้ยินข่าวลือว่า ปีหน้าจะกลับมาทำกำไรอย่างแข็งแกร่ง จึงอยากให้อาจารย์ช่วยวิเคราะห์สถานการณ์ที่เกิดขึ้นแบบละเอียด เพื่อใช้เป็นเกร็ดความรู้ในการลงทุน สุดท้ายนี้หวังว่า ข้อมูลที่นำมาแชร์ในครั้งนี้จะเป็นประโยชน์กับทุกคนนะครับ
 
ประเด็นของหุ้น TSF หรือ บริษัท ทรีซิกตี้ไฟว์ จำกัด (มหาชน) ไม่ค่อยมีอะไรที่ทำให้อาจารย์สนใจหุ้นตัวนี้สักไหร่ เพราะข้อมูลส่วนใหญ่อยู่เฉพาะในกลุ่มนักลงทุนบางกลุ่ม นักลงทุนที่อยู่วงรอบนอกๆ ไม่ค่อยได้รับรู้ความเคลื่อนไหวของบริษัทมากนัก จึงไม่มีความจำเป็นต้องสนใจในหุ้นที่มองไม่เห็นคุณค่าของนักลงทุนรายย่อย
ที่สำคัญคือ ตั้งแต่ก่อนเข้าตลาดหุ้นก็ไม่เคยรู้ว่า ธุรกิจตัวนี้เป็นอย่างไร?
ด้วยเหตุนี้ถึงทำให้นักลงทุนรายย่อย ไม่คลิ๊กไอเดียของผู้บริหาร เพราะมองไม่เห็นโอกาสที่หุ้นตัวนี้จะกลับมาทำกำไรอย่างถล่มทลายและเมื่อมองดูจากความสามารถในการทำกำไรที่ทำได้ในเที่ยวนี้ อาจารย์ขอบอกตามตรงว่า โอกาสที่หุ้นจะขึ้นไปถึง 1 บาทเป็นไปได้ยากมากๆ
 
(หน่วย : ล้านบาท)
 
เนื่องจากขีดความสามารถของบริษัทไม่รองรับ บวกกับผลขาดทุนเรื้อรังที่เกิดขึ้นในช่วงหลายปีที่ผ่านมา ทำให้รู้ว่า การขึ้นของหุ้นในเที่ยวนี้มาจากความคาดหวังล้วนๆ ย่อมทำให้นักลงทุนเกิดความไม่มั่นใจในตัวบริษัท ส่งผลให้สถานการณ์ของหุ้นยังดูย่ำแย่เหมือนเดิม(ความคิดเห็นของอาจารย์เป็นแบบนี้ ส่วนนักเก็งกำไรอาจมองเป็นโอกาสของการลงทุนก็ได้)
ข้อมูลข้างต้นเป็นหนึ่งในเหตุผลที่ทำให้อาจารย์ไม่ขอยุ่งเกี่ยวกับหุ้นตัวนี้ เพราะมองไม่เห็นความจำเป็นที่นักลงทุนต้องเอาตัวเข้าไปเสี่ยงนั่นเอง
วันนี้ถึงต้องถามนักลงทุนว่า มั่นใจในตัวผู้บริหารขนาดไหน?
หากมั่นใจก็เข้าลงทุนไปเลย ไม่ต้องคิดอะไรให้เสียเวลา หากไม่มั่นใจก็ถอยออกมาก่อนแล้วกัน
ส่วนเรื่องข่าวลือที่พูดกันว่า “เทิร์นอะราวด์” อาจารย์ถือเป็นข้อมูลที่ต้องฟังหูไว้หู และที่สำคัญคือ ไม่สามารถไว้ใจนักลงทุนรายใหญ่ได้สักราย เพราะนักลงทุนกลุ่มนี้ก็มุ่งแสวงหาผลประโยชน์ให้กับตัวเองทั้งนั้น ไม่เคยเห็นใจนักลงทุนรายย่อยหรอกครับ
…

กราฟประกอบข่าว : Aspen, ราคาปิด ณ วันที่ 18 พ.ย.59